23.9.2022.
HR
Službeni list Europske unije
C 365/1
I. (Rezolucije, preporuke i mišljenja)
REZOLUCIJE
EUROPSKI GOSPODARSKI I SOCIJALNI ODBOR 570.
PLENARNO ZASJEDANJE EUROPSKOG GOSPODARSKOG I SOCIJALNOG ODBORA – INTERACTIO, 15.6.2022.–16.6.2022.
Rezolucija Europskog gospodarskog i socijalnog odbora o temi „Ukrajina: od pomoći do obnove – prijedlozi europskog civilnog društva” (2022/C 365/01)
Pravna osnova
pravilo 52. stavak 4.
Poslovnika
Datum usvajanja na plenarnom zasjedanju:
16.6.2022.
Plenarno zasjedanje br.:
570
Rezultat glasanja (za/protiv/suzdržani):
206/2/2
Glavne poruke 1.
Status države kandidatkinje za članstvo u EU-u za Ukrajinu.
EGSO poziva Europsko vijeće da na sastanku 23. i 24. lipnja 2022.
Ukrajini dodijeli status zemlje kandidatkinje za članstvo u EU-u.
Ukrajini se status zemlje kandidatkinje mora dodijeliti bez ugrožavanja tekućeg procesa pristupanja zemalja zapadnog Balkana.
EGSO se zalaže za uvođenje sustava postupne integracije koji se temelji na preuzimanju pravne stečevine EU-a.
2.
Europsko civilno društvo izražava solidarnost s Ukrajinom i ukrajinskim narodom.
Civilno društvo reagiralo je brzo i učinkovito, pokrenuvši jedinstvenu mobilizaciju građana na lokalnoj razini.
Humanitarnu pomoć treba povećati i dijeliti putem organizacija civilnog društva, kojima treba pružiti izravnu podršku Specijalizirane nevladine organizacije i organizacije civilnog društva trebale bi biti istinski uključene u pripremu i praćenje humanitarne pomoći koja se pruža na razini EU-a i nacionalnoj razini.
3.
Izbjeglicama treba pružiti perspektivu.
Odbor traži da se izbjeglicama zajamče ista prava kao građanima EU-a u pogledu zdravstvene skrbi i pristupa tržištu rada (priznavanje kvalifikacija, pristup uslugama agencija za zapošljavanje, tečajevi jezika, zdravstveni i obrazovni sustavi), jer su ona ključna za izbjegavanje porasta siromaštva među izbjeglicama.
Socijalni partneri kolektivnim pregovaranjem i ad hoc mjerama mogu pomoći u integraciji radnika i spriječiti njihovo izrabljivanje i socijalni damping.
Odbor posebno naglašava ulogu organizacija civilnog društva u zaštiti i reintegraciji često zaboravljenih ranjivih skupina: maloljetnika bez pratnje, djece razdvojene od roditelja, djece iz dječjih domova, osoba s invaliditetom, romske manjine i žrtava seksualnog nasilja.